Дарэчы, інфармацыю пра работу педкласаў і Цэнтра развіцця педагагічнай адукацыі ўсе зацікаўленыя могуць адшукаць на яго сайце “Педагагічныя класы”, вельмі, прынамсі, крэатыўным — ён сёлета прызнаны лепшым сайтам педуніверсітэта. Цэнтр, у прыватнасці, запрашае навучэнцаў педкласаў паўдзельнічаць у конкурсе на лепшае пытанне рэктару. У сакавіку, напярэдадні дня адкрытых дзвярэй універсітэта, аўтараў лепшых пытанняў запросяць на сустрэчу з Аляксандрам Іванавічам Жуком, каб яны маглі напрамую атрымаць адказы. Шмат іншых мерапрыемстваў цэнтр праводзіць сумесна з інстытутамі і факультэтамі для школьнікаў: праект “Студэнт на адзін дзень у БДПУ”, Рэспубліканскі конкурс праектаў для навучэнцаў педкласаў “Будучыя педагогі — пра школу будучыні” і інш.